เซี่ยงไฮ้คอมโพสิตเปิดร่วง 1.84% เหตุวิตกเศรษฐกิจจีน
ดัชนีเซี่ยงไฮ้คอมโพสิตตลาดหุ้นจีนเปิดร่วงในวันนี้ต่อเนื่องจากการปิดร่วงเมื่อวันศุกร์ เนื่องจากนักลงทุนยังคงวิตกกังวลเกี่ยวเศรษฐกิจจีน ภายหลังมีรายงานยอดปล่อยกู้สกุลเงินหยวนของจีนชะลอตัวลง
18 ม.ค. 2559

ผู้สื่อข่าวรายงานว่า ดัชนีเซี่ยงไฮ้คอมโพสิตตลาดหุ้นจีนเปิดร่วงในวันนี้ต่อเนื่องจากการปิดร่วงเมื่อวันศุกร์ เนื่องจากนักลงทุนยังคงวิตกกังวลเกี่ยวเศรษฐกิจจีน ภายหลังมีรายงานยอดปล่อยกู้สกุลเงินหยวนของจีนชะลอตัวลง
โดยสำนักข่าวซินหัวรายงานว่า ดัชนีเซี่ยงไฮ้คอมโพสิตเปิดปรับตัวลง 53.43 จุด หรือ -1.84% แตะที่ 2,847.54 จุด
ทั้งนี้ธนาคารกลางจีนเปิดเผยว่า ยอดปล่อยกู้ใหม่สกุลเงินหยวนในเดือนธ.ค.อยู่ที่ระดับ 5.978 แสนล้านหยวน (9.07 หมื่นล้านดอลลาร์สหรัฐ) ซึ่งลดลงจาก 7.089 แสนล้านหยวนในเดือนพ.ย.